### 5.      Beslutning om vedtagelse af Kommuneplantillæg nr. 6 og Lokalplan nr. 562 for dagligvarebutik på [adresse]/Lerchenfeldvej i Kalundborg

**Åbent**

Sagsnr.: 326-2015-33051       J.nr.: 01.02.05            Dokumentnr.:
326-2016-142115

**Sagstype**

Beslutning.

**Resume og sagens baggrund**

Forslag til Kommuneplantillæg nr. 6 og lokalplan nr. 562 for
dagligvarebutik på [adresse]/Lerchenfeldvej har været fremlagt i
offentlig høring i 8 uger i perioden 13. november 2015 til den 8. januar 2016.
I høringsperioden er der indkommet væsentlige høringssvar samt en
underskriftindsamling der går i mod planforslagene. Kommunalbestyrelsen skal nu
træffe beslutning om planforslagenes endelige vedtagelse.

Sagen blev behandlet på Teknik- og Miljøudvalgets møde den
3. marts 2016. Udvalget besluttede at udsætte sagen med henblik på en
partshøring af de direkte berørte parter vedrørende den gennemførte,
supplerende støjberegning (af 29. februar 2016).

**Indstillinger**

Direktøren indstiller, at

1. Tillæg
nr. 6 til Kommuneplan 2013-2024 og Lokalplan nr. 562 for dagligvarebutik på
Torben SimonsenLerchenfeldvej i Kalundborg vedtages endeligt til offentlig
bekendtgørelse, med de ændringer der fremgår af bilag
4 og 6.

2. der
indgås en udbygningsaftale om udbygning af infrastruktur, som beskrevet i lokalplanens
redegørelse.

3. Plan, Byg og Miljø bemyndiges til at foretage nødvendige redaktionelle
ændringer forinden offentlig bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

*Formål med planforslagene*

Formålet med kommuneplantillægget er tosidigt. Formålet er
at justere kommuneplanens retningslinje 4.3.4 om afstandskrav i
overensstemmelse med formulering i Miljøministeriets vejledning om
detailhandelsplanlægning. Retningslinjen ændres fra: *"Afstand til
nærmeste centerområde eller andre butikker skal være minimum 500
meter."* til " *Afstand til nærmeste centerområde eller andre
butikker bør som udgangspunkt være minimum 500 meter".* Herefter
er

formålet at danne grundlag for, at der inden for planområdet
kan planlægges nærmere for en enkeltstående dagligvarebutik på op til 1.000 m2
til lokalområdets forsyning. Med tillægget overføres del af rammeområde K03.B21
og K01.OF01 i Kommuneplan 2013-2024 til nyt rammeområde K03.BL04 (område til
blandet bolig og erhverv) med tilknyttede bestemmelser.

Lokalplanens formål er at

· fastlægge områdets fremtidige anvendelse til dagligvarebutik i
form af enkeltstående butik til lokalområdets daglige forsyning, med tilhørende
anlæg og p-arealer,

· fastlægge områdets disponering og sikre, at ny bebyggelse opføres
med respekt for omgivelserne, herunder ved etablering af støjdæmpende
foranstaltninger

· sikre hensigtsmæssige til- og frakørselsforhold,

· sikre at området gives et grønt udtryk og

· sikre, at de bygninger, der er beliggende i området kan nedrives
ved lokalplanens realisering.

*Offentlig høring*

I forbindelse med den offentlige
høring af planforslagene er der modtaget:

· 12 skriftlige høringssvar (bilag 2)

· 890 underskrifter mod etablering af en dagligvarebutik på lokaliteten
(bilag 3)

De 12 høringssvar er fra Kalundborg By's Lokalråd, Venstres
Vælgerforening i [adresse], Kalundborg Handelsstandsforening, [adresse],
nabo på [adresse], MENY Kalundborg, Cyklistforbundet i Kalundborg, Home
Kalundborg og private borgere.

Høringssvarene er behandlet i bilag 4, tillige med
bemærkninger fra projektudvikler, der har fået forelagt høringssvarene.

De 890 underskrifter er indleveret som en
underskriftindsamling under overskriften: *"Til Kommunalbestyrelsen: Vi
er imod der etableres [adresse] supermarked på [adresse], som er [adresse]
hovedfærdselsåre!!! Det er dårlig byplanlægning."*

Hovedemner i høringssvarene er:

a) Der fremsættes
tvivl om behovet for en dagligvarebutik på lokaliteten.

b) Bekymring for
konsekvenserne for eksisterende dagligvarehandel.

c) Der sættes
spørgsmålstegn ved begrundelsen for dagligvarebutikkens placering nærmere end
500 fra nærmeste butik/bymidten.

d) Bekymring ved
den fremtidige trafikbelastning og -afvikling.

e) Bekymring om
støjgener hos nærmeste nabo.

Projektudvikler har efterfølgende anmodet om, at udtalelse
fra Dagrofa vedlægges denne sag til orientering, se bilag 8.

Det Tekniske Område bemærker:

*Ad a) Lokalt behov for dagligvarebutik*

Som afsæt for planlægningen er der i april 2015 gennemført
en oplands- og konsekvensanalyse for placering af ny dagligvarebutik på
lokaliteten. Den nordlige del af Kalundborg vurderes, at have et tilstrækkeligt
forbrugsgrundlag til at etablere en ny dagligvarebutik. Der vil kunne opnås en
dækningsgrad på 86%.

Projektudvikler bemærker, at flere butikskæder har været i
spil til den aktuelle placering, hvilket understreger behovet.

Nærmeste nabo nord for lokalplanområdet ([adresse]),
sætter spørgsmålstegn ved, om butikken reelt kan betragtes som en
"enkeltstående butik, der alene tjener til lokalområdets forsyning" i
henhold til planloven, og det bemærkes direkte, at kommunen må forvente, at lokalplanforslaget
vil blive påklaget til Natur- og Miljøklagenævnet.

Som afsæt for planlægningen indgår i en vis udstrækning en
fortolkning af planlovens bestemmelser, og klagenævnet vil ikke nødvendigvis nå
til samme konklusion.

*Ad b) Konsekvenser for eksisterende dagligvarehandel*

Den gennemførte oplands- og konsekvensanalyse beregner, at
omsætningen i bymidtens dagligvarebutikker vil blive reduceret med højst 5 %.
Analysen vurderer, at omsætningen primært vil blive hentet fra butikker i den
nordlige del af byen.

Projektudvikler bemærker, at planlægningen ikke skal
varetage konkurrencehensyn.

*Ad c) Afstand til andre butikker*

Ifølge Vejledning om detailhandelsbestemmelser bør
enkeltstående butikker til lokalområdets forsyning som udgangspunkt placeres
mindst 500 m fra andre butikker og områder udlagt til butiksformål. Denne butik
ligger ca. 400 m fra bymidtens afgrænsning og 350 m fra nærmeste
dagligvarebutik målt i luftlinje. I denne sammenhæng er de særlige terræn- og
vejforhold i området, som kan være en udfordring for områdets beboere, bragt i
spil fra projektudvikler/i planlægningen. Lokalplanområdet (ca. kote 23) er
beliggende væsentligt højere end midtbyen (ca. kote 5) og lavere end nærmeste
dagligvarebutik på [adresse] (ca. kote 32).

*Ad d) Trafikbelastning og
-afvikling*

Der er gennemført en trafikanalyse, der behandler forventet/fremskrevet
trafik og trafikkens afvikling. Analysen er afsæt for en række nærmere
bestemmelser i lokalplanen.

Projektudvikler bemærker, at tiltag er baseret på en grundig
analyse og anfører, at disse vil forbedre til-, fra- og oversigtsforhold.

*Ad e) Støjgener*

Der er gennemført en støjredegørelse, som har været afsæt
for at fastsætte bestemmelser i lokalplanforslaget mht. støj. I forbindelse med
den offentlige høring udtrykker nærmeste nabo nord for lokalplanområdet
([adresse]) væsentlig bekymring ved udsigten til en dagligvarebutik på
lokaliteten, bl.a. mht. mulige støjgener.

I forlængelse heraf er der gennemført en supplerende
støjberegning af 29. februar 2016 med justerede forudsætninger med henblik på
at tage højde for bemærkninger fra naboen. Beregningen tager afsæt i en større
højde på støjskærm i skel, på 2,2 m, hvilket ikke giver anledning til, at
vejledende grænser for støjbelastning overskrides. Imidlertid viser den, at
vejledende grænser for *støjens* *maksimalværdi*, dvs. højeste udsving
i støj, ikke kan overholdes for personbiler, der forlader ejendommen efter kl.
22.

Støjberegningen af 29. februar er efterfølgende - som
konsekvens af Teknik- og Miljøudvalgets beslutning den 3. marts 2016 - sendt i
partshøring hos ejendomme, der iflg. beregningen påvirkes med min. 50 dB
maksimalstøj. Der er modtaget tre bemærkninger til partshøringen, hhv. fra
ejendommen [adresse] og [adresse] (se bilag 5). De indkomne
bemærkninger er behandlet i bilag 6.

Som opfølgning på bemærkninger fra [adresse], har
projektudvikler foranlediget gennemført en supplerende støjberegning af 20.
april 2016 (bilag 7). Det er indregnet, at støjskærm mod nabo placeres langs
p-pladsen fremfor i skel, dvs. tættere på støjkilden. Desuden er beregninger
foretaget i højden 2,9 m over terræn.

Johannes Brandt viser igen, at den samlede støjbelastning fra
dagligvarebutikken ikke giver anledning til, at de vejledende støjgrænser
overskrides ved en støjvæg på 2,2 m i højden. Tilsvarende ses imidlertid, at støjens
maksimalværdi i tidsrummet kl. 22-23 - hidrørende fra udkørsel med personbiler
til [adresse] - overstiger den opstillede støjgrænse ved de nærmeste
ejendomme på den modsatte side af [adresse], hvor støjens maksimalværdi er
beregnet til op til 60 dB. Den vejledende grænse er 50 dB. Det kommenteres, at
støjen ikke kan afskærmes, men ikke vurderes at være specielt kritisk, da der
er tale om støj i den tidligere nattetime fra et forventeligt meget lille antal
biler. Samtidig bør tages i betragtning, at støjmaksima fra personbilkørsel på
[adresse] giver anledning til en del højere niveauer ved ejendommene langs
vejen. Uddrag fra støjredegørelsen i form af støjkurver indgår i bilag 6.

Den supplerende støjredegørelse af 20. april 2016 er sendt
til orientering til de partshørte.

Plan, Byg og Miljø anbefaler, at støjskærm placeres langs
p-areal og at ovenstående situation indskrives i lokalplanens redegørelse.
Herunder beskrives den løsningsmulighed, at butikkens åbningstid tilpasses, så
kunder og personale forlader ejendommen inden kl. 22. Se bilag 6.

*Samlet vurdering*

De indkomne høringssvar afspejler sagens kompleksitet og de
forskelligartede interesser og hensyn der er i spil når det handler om
detailhandel, og som skal varetages gennem planlægningen.

Det tekniske område finder, at der ved de gennemførte
analyser mht. trafikafvikling, støjredegørelser og behovs- og konsekvensanalyse
er tilvejebragt et rimeligt grundlag for at vurdere konsekvenser og håndtere
dem gennem planlægningen, som det er fremlagt i planforslagene.

Derfor indstilles som udgangspunkt, at Forslag til
kommuneplantillæg nr. 6 og lokalplan nr. 562 vedtages endeligt uden væsentlige
ændringer i indhold.

Kommunalbestyrelsen kan lægge
til grund og beslutte, at de indkomne bemærkninger har et omfang og en så
væsentlig karakter, at det giver anledning til beslutning om ikke at vedtage
planforslagene endeligt og dermed lade Forslag til kommuneplantillæg nr. 6 og
forslag til lokalplan nr. 562 bortfalde.

*Udbygningsaftale*

Projektudvikler har tilbudt at afholde samtlige omkostninger
forbundet med etablering af trafikale tiltag. I forlængelse heraf indstilles,
at der indgås en udbygningsaftale i henhold til planloven. Oplysning om, at
lokalplanen ledsages af en udbygningsaftale har været offentliggjort samtidig
med planforslagene. Når en endelig aftale er indgået skal oplysningen
offentligt bekendtgøres.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Forslag til kommuneplantillæg nr. 6 og Lokalplan nr. 562 | 326-2016-33661 |
| Bilag 2 - Høringssvar fra offenltig høring | 326-2016-74115 |
| Bilag 3 - 890 underskrifter mod etablering af dagligvarebutik Sebastian Eriksen 326-2016-33654 |
| Bilag 4 - Behandling af høringssvar, offentlig høring | 326-2016-74064 |
| Bilag 5 - Høringssvar fra partshøring om supplerende støjredegørelse, marts 2016 | 326-2016-151651 |
| Bilag 6 - Behandling af høringssvar fra partshøring | 326-2016-158279 |
| Bilag 7 - Supplerende støjredegørelse af 20. april 2016 | 326-2016-151867 |
| Bilag 8 - Bemærkninger til høringssvar fra Dagrofa | 326-2016-144790 |